gentaiscool/nusaparagraph_emot huggingface dataset:
Di setiap acara kawinan biasanye ade acara yang namanye lempar kembang. Kepercayaannye kalo yang dapet ntu kembang bisa segera nikah, atau bahasa lainnye nular dah. Nah biasanye di acara lempar kembangnye penganten ntu, kaga hanya lempar kembang terus dapet kembang doang. Biasanye yang berhasil dapetin ntu kembang dapet hadiah lainnye juga. Hadiahnye juga lumayan bener dah, bisa dapet duit, hp, ada juga boneka atau coklat. Nah orang-orang pade berebut dah tuh buat dapetin ntu pade hadiahnye. Pas lagi kawinan temenan aye, ada temen aye yang semangat bener buat dapetin lempar bunga biar dapet hadiah. Akhirnye die berhasil dapetin ntu kembang hadiahnye boneka dah, die girang banget dah. 

Emotion: happy
Kalo naek kendaraan tuh sering banget aye kaga pake kacamata. Padahal kalo malem suka kaga keliatan jalanan. Sebenernya sih bahaya ya karna bisa celakain diri sendiri cuma lebih bahaya lagi kalo aye naek motor tuh pake softlens, soalnye kalo kelilipan bisa aye kucek mata trus softlensnye jadi rusak. Trus gara-gara itu aye suka salah manggil orang di jalanan. Niatnye sama-sama mao makan kalo abis futsal, trus aye mau bilang pelan-pelan ama orang nyang depan karna aye kaga tau jalan. Eh teryata orang nyang aye panggil pake salah lagi, jadi udeh keburu malu dah trus minta maap si walaupun malu juga.

Emotion: shame
Sêorang siswi bêsêragam pramuka bêrada di parkiran montor sêkolanyah. Wadon onoh ngambil montornyah buat dikêndarain pulang. Montor nyang dipunyanyah onoh ngêmilikin modèl nyang amat jadul. Hal onoh ngêja têmên-têmênnyah ngêtawain montor miliknyah. Tapi, diah tampak cuèk ama ora ngêdêngêrin lèdèkan têmên-têmênnyah. Rupanyah montor jadul onoh jênis Yamaha 125 Z. Siapah sangka kalo montor modèl jadul nyang dikêndarain olèh wadon onoh harganyah pantastis, bahkan harganyah ngêlêbihin montor bèbèk nyang digunain olèh têmên-têmênnyah. Kalo montor masing cakêp, tapi pajaknyah udah mati 10 taun, harga jualnyah ajah masing tinggi, yakni Rp56 juta. Apahlagi kondisinyah masing cakêp ama pajak masing idup, kalo dijual bisa laku ampè Rp80 juta.

Emotion: shame
Kalo ngomongin trauma, kayanye aye udeh kenyang dah. Soalnye banyak banget masa hal yang bikin aye trauma dari kecil. Mulai nyang pertama tuh aye trauma ampe gagap ngomong di depan banyak orang. Masalahnye padahal sepele, aye bisa kaya gitu karna waktu kecil aye tuh kalo diomelin pasti di depan banyak orang. Gara-gara omelan itu juga jadi aye tuh paling takut kalo udeh diliatin banyak orang. Mangkanyr nih ampe detik ini aye kaga berani buat tampil sendiri di depan banyak orang presentasi contohnye. Jadi, tiap aye presentasi tuh aye gemeteran trus gagap dah lama-lama bingung mao ngomongin apaan, saking takutnye diliatin banyak orang ampe begitu.

Emotion: fear
Waktu ntu pergi ke suatu tempat ye buat cari kado hadiah nikahan ntu buat temen akhirnye ubek ubek deh ke sana kemari ampe gempor. Terus akhirnye pindah ke lain tempat kan ye tuh, pindah deh ke toko emas, cari lg sampe gempor nyari ntu benda yang cocok dan pas yekan. Udah gitu kepikirannye buat carinye emas karena emas bakal manfaat buat kedepannye, buat tabungan kalo mendadak butuh yekan. Akhirnye setelah nyari-nyari dapet dah tuh logam mulia yang bakal dijadiin kadonye. Karena kan kalo logam mulia cakep kan tuh harganye dan bisa jadi naik harganye jadi manfaat yekan. Udeh gitu kalo pakeannye logam mulia bukan bentukannye perhiasan kite kaga dosa kalo kaga pake yekan. Rasanye lega bener dah udeh nemu ntu benda buat dikadoin nikahan

Emotion: happy
Zaman sekolah dari sekolah dasar sampe menengah atas Alhamdulillah banget aye lumayan sering dapet peringkat 5 besar di kelas. Karena didikan orang tua aye yang cukup ketat juga buat ngedidik aye buat belajar yang bener, dan tiap hari aye belajar tanpa harus nungguin ulangan dulu baru belajar. Karena prestasi aye yang lumayan bagus dan konsisten, waktu ntu aye di kasih hadiah yang kaga bisa di lupain banget dah, karena suka bener sama ntu hadiahnye. Jadi buat nyemangatin aye, buat apresiasi aye, enyak aye kasih hadiah cincin emas yang cakep bener modelnye. Pada saat ntu aye bener-bener girangnye kebangetan di kasih hadiah begituan. Pokoknye cakep bener dah ntu emas, aye demen banget modelannye, dan awet bener dari aye sekolah dasar ampe gede ntu cincin masih muat kepake banget.

Emotion: happy
Waktu zaman aye masih ikutan les bahasa inggris, aye sama temen-temen les aye pulang ngeles maen dulu ke salah satu mall deket tempat les. Jadi ceritanye kite mau nonton film rame-rame karena ntu hari, hari terakhir ujian dan besoknye udeh libur, jadi kite mutusin buat jalan dan nonton ramean. Ceritanye pas aye lagi nunggu jadwal pelemnye dimulai aye kehausan, dan aye beli minuman seger dah tuh. Pas lagi antre beli ntu minuman, aye liat-liat kaya kenal, eh bener aje ternyata die ntu temen sekolah waktu SMP yaudeh deh sama sama kaget karna udeh lama kaga ketemu terus banyak yang berubah, akhirnye ngobrol-ngobrol dah tuh.

Emotion: surprise
Entah kebetulan, atau kagak, tikus mati di restoran ntu jatuh dari atap langsung ke meja saji. Pengunjungpun langsung histeris sambil mengabadikan kejadian unik ntu. Restoran hot pot Wujiaochang di Shanghai, China menghebohkan pengunjung. Pasalnye ada tikus besar tiba-tiba jatuh dari atap. Tikus jatuh dalam keadaan tergelatak sebelum akhirnye mati. Kejadian ntu kagak ayal membuat beberape pengunjung berteriak histeris. Seorang saksi mata mengatakan sebelum mati, tikus sempat sulit bernafas. Atas hal ntu, pegawai restoran langsung menyingkirkan tikus. Tapi beberape pengunjung rupanye bereaksi lebih cepat dengan memotret momen ntu, dan membagikannye di media sosial. Selanjutnye restoran menggratiskannye ntu semua pesanan pengunjung di waktu tersebut. Namun hal ntu kagak menghentikan ulasan buruk dari pengunjung. Salah satunye menulis bahwa tikus sebenernye udeh terlihat dimalam sebelumnye tapi kagak dihiraukan pegawai restoran. Sementara ntu, pihak berwenang setempat turut berbicara. Pihaknye mengabarkan restoran sebenernye udeh menyebarkan racun tikus pada malam sebelum kejadian dengan harapan tikus bisa mati. Tapi hal ntu rupanye kagak berhasil.

Emotion: disgusted
Pas bulan April taon 2019, Jane sedih bener karena die kudu tinggal sendirian. Tadi pagi, enyaknye udeh pergi dari rumah karena kudu dinas ke lua negeri. Udeh mane bulan April entu bulan kuliah yang tersibuk menurut Jane. Gimane kagak? Besok hari Senen, Jane ada kuis 3 mata kuliah dan ada 3 proyek akhir yang kudu dikumpulin entu hari. Jelas aje hari Minggu ini Jane kudu ngebut buat nyiapin semua entu. Kagak cuma hari Senen aje, di hari Selasa, Rabo, Kamis, dan Jum’at, Jane juga ada deadline yang numpuk. Tiap hari pas entu pekan, Jane bener-bener sibuk dan kesusahan. Dari pagi sampe malem, Jane di depan laptopnye dengan kertas yang berserakan di sekitarnye. Udeh mane Jane sendirian kagak ade enyaknye, jelas aje Jane makin sedih. Tertekan karena deadline numpuk, belajarnye kudu ngebut, tapi kagak ade enyaknye bener-bener bikin Jane sedih.

Emotion: sad
Kalo kite ngerasa panik, kite jangan malah bikin suasana makin kaga terkendali. Kite harus kendaliin diri sendiri, jangan malah jadi penghalang buat orang laen nanti kite malah bikin repot doang. Kite juga harus bisa ngontrol diri kite sendiri supaya kite makin tenang buat ngadepin hal-hal nyang malah bikin kite panik. Gunain logika kite, jangan ampe kite malah larut ama rasa takut nyang berlebihan. Pokoknye kite harus tenangin diri dengan cara bernafas nyang tenang. Pokoknye kendaliin diri supaya rasa panik kite tuh kaga makin berlebihan. Orang laen kan bisa marah karna kite cuma bisa panik tanpa bisa nyelesain masalah nyang ada.

Emotion: fear
Wajar aje kagak sih kalo Yena ngerasa diperlakuin kagak adil sama bosnye? Soalnye nih ye aneh bener. Masa ade rekan kerjanye Yena, yang bisa dikate kagak pernah ngerjain segala sesuatunye sesuai perintah, tapi sampe detik enih masih aman kerja di entu tempat. Sementara entu Yena, sempet sakit dan ade beragam kendala laennye yang bikin performa kerjanye agak nurun. Tapi langsung kena tegor dan bahkan anceman buat diturunin jabatannye atau bahkan dipecat. Jelas aje Yena udeh sebel dan marah bener karena diperlakuin kagak adil. Tapi die masih tahan. Terus selanjutnye nih ye, pas die cuma ngelakuin kesalahan kecil itupun akibat rekan kerjanye yang kagak bener entu salah sampein informasi, Yena langsung dipotong gajinye. Yena pun akhirnye marah karena udeh diperlakuin kagak adil.

Emotion: angry
Lama kelamaan tuh si Erin luluh juga, die baru mau cerita pas udeh lama setahun kemudian. Teryata keadaan orang tuanye udeh kaga kaya dulu, sekarang tuh ape-ape harus serba irit biar cukup buat makan. Barang-barang mewah ama mobilnye aje ada nyang dijual buat kebutuhan hari-hari. Sebagai temen mah kite bantu nguatin, kite bilang ama Erin kalo kite tuh temenan bukan karna die lagi seneng aja. Lama kelamaan si Erin sih nerima keadaan nyang sekarang, udeh kaga malu lagi tuh ama temen-temen. Cobaan hidup kan emang beda-beda, kadang kite di atas dan bise aje keadaannye lagi di bawah, tapi tetep bersyukur karna nyang penting masih dikasih kesehatan.

Emotion: sad
Pêrnahkah êluh kêtêmu dêngan orang laèn nyang ora êluh kênal makè baju sama dêngan nyang êluh pakè? Nah, biar êluh ora panik ama kêlimpungan, coba dah lakuin cara ênih. Wayah diadêpin pada situasi ênih, normalnya orang èmang bakal panik, jêngah, ama kêlimpungan kudu ngapain. Ontong panik, têtêplah antêng ama bêpikiran positip. Kalu êluh antêng, orang laèn go bakal biasa baè. Kêmudian, êluh ora usah hirauin omongan orang laèn nyang ngêliatluh makè baju kêmbaran. Lalu, cara têrgasik ngakalin baju kêmbaran adalah tutupin dêngan luaran biar kêliatan bèdanyah antara tampilanluh ama diah nyang bajunyah sama dênganluh. Pênambahan luaran ênih bakal ngêrobah pênampilan êluh sêcara signipikan.

Emotion: shame
Seorang ayah tega menganiaya dua bocahnyè gara-gara kagak mau disuruh berutang di warung. Sêbêlonnyè, ayah êni merupakan teknisi audio di kawasan Cengkareng, Jakarta Barat. Namun, diè udèh kagak bêgawè lagi. Wayah penganiayaan berlangsung, istrinya sedang bêgawè. Semua bermula wayah diè terpancing amarah wayah kêduè bocahnyè kagak membalas panggilannya. Bocah-bocah menolak perintah ayahnya nyang menyuruhnya ke warung buat ngutang rokok. Bocah-bocahnyè menolak karna malu kudu ngutang saban ari. Ayahnya emosi, kemudian melempar gelas amè botol kaca. Kagak tibang di situ, diè melakukan penganiayaan dêngan memukul kêduè bocahnyè. Atas kejadian ntu, diè langsung diusir kêluargè istrinya. Sêudèh nêrimè laporan korban, polisi segera mencarinya. Akhirnya, diè berhasil ditangkap padè ari kêêmpat sêudèh laporan diterima.

Emotion: shame
Untuk bisa mengatasi masalah hidup, ya ntu stress yang terjadi kala menghadapi macet di ibukota Jakarta, cobalah melakukan teknik napas dua menit ala psikolog Damien Adler dari Victoria's Mind Life Clinic. Teknik ntu dilakukan dengan memperlambat napas. Ketika stres, seseorang cenderung akan bernapas lebih cepat. Akibatnye, keadaan ntu akan mengacaukan kandungan gas dalam darah yang bisa berujung pada beberapa problem seperti pusing, tubuh terasa mengawang, dan kelelahan. Dengan memperlambat napas, efek itu bisa dihindari. Selain ntu, memperlambat napas saat stres juga berguna untuk menurunkan detak jantung dan tekanan darah hingga kite merasa lebih rileks dan berpikir jernih, stress pun berkurang.

Emotion: angry
Elu pernah ngerasa sedih dan kesepian pas tinggal sendirian? Elu tau kagak, kenape elu bisa ngerasa sedih dan kesepian pas tinggal sendirian? Bahkan katanye sih, orang tetep bisa ngerasa kesepian walaupun di sekitarnye lagi rame ataupun die lagi sama orang-orang terdekatnye. Nah apelagi pas lagi sendirian ye? Pas sendirian, makin mungkin aje orang ngerasa sedih ataupun kesepian. Nah katanye, ngerasa kesepian entu kite ngerasa hampa, sendirian, dan laennye. Karena kespian kite bisa ngerasa hampa, kite bakalan makin ngerasa kagak nyaman kan? Udehlah lagi sedih karena tinggal sendirian, bisa aje muncul emosi-emosi negatif laennye. Intinye pas tinggal sendirian, Kagak cuma ngerasa sedih aje deh, bisa ngerasa kesepian, hampa, dan laennye.

Emotion: sad
Jalur pêrdagangan harta karun ngêlibatin banyak pihak, dari pêmburu, pêngêpul, kolèktor gêdé atau kêcit, ampè pêmêrèntah. Isharyanto adalah pêngêpul bênda-bênda harta karun dêngan rèputasi nyang cukup tinggi. Diah ora ingêt pasti kapan pêrtama kali têrjun dalêm bisnis harta karun. Nyang diah ingêt, konsistènsi ama kêtêkunan udah ngêbawanyah ngêdapêtin banyak kêmujuran. Sêpêgimana pêngêpul pada umumnyah, Isharyanto ngêbêli barang-barang pêninggalan onoh dari para pêmburu. Jaringannyah bisa dibilang amat lêga, ora tibang kêsêbar di Pulo Jawa, tapi juga ampè Sumatra. Dari lêngên Isharyanto, barang-barang onoh têrus dijual kê kolèktor, baèk lèpêl kêcit atau gêdé, bêrgantung dari nyang bêrhasil didapêtin. Bisnisnyah ênih bêjalan lêbih dari sêbatês balik modal.

Emotion: surprise
Buat nyang udeh ngerasain sakit DBD pasti kaga mao lagi tuh ngerasain, kalo gamau kite perlu jaga kebersihan tuh biar nyamuknye kaga berkembang-biak. Pertama, kite kaga noleh ngebiarin aer kotor tergenang, soalnye itu tuh tempat dia bertelor. Kedua, jangan pernah tuh tumpuk sampah nyang bisa nampung aer ujan, karna di situ nyamuk DBD juga bisa idup, ada baenya sampah-sampah kaya begitu tuh mending di kubur jangan dikumpulin kalo ga dibuang ke ke tempat sampah. Trus kalo emang di rumah kite ada bak-bak penampungan aer ya ada baenya di tutup tuh biar nyamuk kaga bisa nelor di situ. Kalo emang kaga ada tutupnye, bisa tuh beli bubuk abate biar telor-telor nyamuk mati ama bubuk itu.

Emotion: surprise
Buat angkatan nyang bakalan ujian di tahun 2020 kayanye bakaln seneng nih ama kabar ini, soalnye ujian nasional tuh bakalan diilangin. Kalo pada kaga percaya, aye kasih tau nih surat edaran Mendikbud Nomor 4 Tahun 2020. Surat edara ntu isinye tentang Pelaksanaan Kebijakan Pendidikan dalem masa darurat penyebaran corona. Buat ujian nasional tahun 2019/2020 bakal diilangin ama bapak Nadien Makarim. Ujian Nasional nyang dibatalin ntu dari semua jenjang, dari Sekolah dasar, Sekolah Menengah Pertama, ama Sekolah Menengah Atas ato juga Sekolah Menengah Kejuruan. Pasti kan bertanya-tanya nih knapa mesti diilangin, soalnye pas pandemi tuh pemerintah fokus ama penanganan Corona Virus, jadi anggaran buat Ujian Nasional dialihkan dah tuh.

Emotion: happy
Undian bêrhadiah banyak dikasih ama toko swalayan kêpada para konsumènnyah. Ada bêbêrapah tips nyang bisa êluh coba supaya kêsêmpatan mênang undian lêbih gêdé. Pêrtama, pastiin êluh sêlalu tau kabar têrbaru dari program undian nyang êluh miluin. Kêdua, sêbêlon miluin program undian, pastiin dulu buat ngêtauin sarat ama kêtêntuan nyang ditêtêpin. Kêtiga, program undian berhadiah tumannyah diadain ama salah atu produk sponsor. Jadi, mangkin banyak êluh bêli produk onoh, bakal mangkin gêdé pula kêsêmpêtan buat mênangin undian. Têrakhir, ontong pêrnah nyêrah buat miluin undian bêrhadiah. Gagal di atu undian, langsung bè milu undian nyang laèn. Dêngan bêgonoh, kêsêmpêtan êluh buat mênang bakal mangkin gêdé.

Emotion: happy
Aye seneng bener akhirnye tabungannye aye cukup busat bisa beli barang yang emang udeh aye kepengenin sejak lama bener. Aye beli barangnye online. Nah pas entu hari barangnye sampe, aye lagi fokus di depan laptop buat ngerjain tugas aye di kamar. Terus pas siang jam 13.00 mungkin ye, ada kurir paket yang manggil aye di depan rumah. Aye pun langsung keluar kamar, nurunin tangga dengan sedikit negbut, terus aye buru-buru buka pintu rumah aye saking girang dan kagak sabarnye. Paket yang aye terima dibungkus pake box kerdus yang lumayan bagong. Aye pun langsung tutup pintu dan ngebuka entu box pake gunting. Setelah box-nye udeh kebuka, ada bubble wrap yang lapisannye banayak bener. Setelah aye berhasil ngerobek entu bungkusan, akhirnye aye pun senyum girang karena barang yang udeh jadi inceran aye sejak lama akhirnye udeh jadi punya aye setelah nabung berbulan-bulan.

Emotion: happy
Saban orang tua pèngèn bocahnyah ngêmilikin prilaku nyang baèk. Tapi, apah nyang kudu dilakuin orang tua wayah ngêdapêtin bahwa bocah nyolong? Cara ngêdidik nyang pêrtama adalah mulè ngajarin bocah têntang konsèp baèk ama buruk. Sêlanjutnyah, ontong ngêbandingin prilaku bocah nyang dêmên nyolong dêngan orang laèn atau bahkan dêngan sodaranyah dèwèk. Bêrikutnyah, ontong langsung ngomèlin bocah. Kalu orang tua nêmuin barang di tas bocah nyang sêkudunyah bukan miliknyah dan orang tua ngêduga bahwa diah nyolong, kasih komèntar nyang nètral sêpêrti, “Ênih punya siapah?” atau "Barang ênih dapêt dari mana?” Kalu bocah ngêjawab ora tau, coba kasih diah waktu buat ngakuin pêrbuatannyah sêbêntar. Kalu diah masing ora ngakuin, bilang bè bahwa êluh tau apah nyang diah rasain ama kasih tau bahwa ngambil milik orang laèn bukanlah pêrbuatan baèk. Lalu, orang tua barêng bocah ngêmbaliin barang onoh dah. Kalu diah jêngah, orang tua bisa ngêmbaliin barang onoh ngêwakilinnyah sêkaligus minta maap.

Emotion: shame
Delvano entu terkenal bener di asrama kampusnye sebagai sosok yang selalu mau aje bantuin temennye buat masakin badogan pas mereka laper. Hal entu pun kedengeran juga sama para staf kampus. Suatu hari ade perlombaan di kampusnye Delvano. Nah salah satu lombanye entu adalah masak suatu badogan yang sesuai temanye pade saat entu. Karena Delvano udeh terbiasa bener masakin badogan buat para temennye, Delvano pun bisa masak dan nyelesain masakan badogannye lebih cepet dari yang laen. Kagak cuma cepet aje, ternyate masakan badogannye juga dinilai sebagai badogan terenak oleh para juri. Delvano pun menang dan dapet penghargaan sebagai koki mahasiswa terbaek. Delvano seneng bener karena dapet penghargaan.

Emotion: happy
Mia entu punya pacar. Tapi mereka jarang ketemu soalnye Mia lagi sibuk co-ass. Pas entu udeh malem. Mia pun capek dan pengen istirahat. Terus kagak lamaan die istirahat, pacarnye ade di lobi rumah sakitnye. Mia pun langsung nemuin pacarnye. Ternyata pacarnye Mia ngajakin nikah. Mia pun seneng dan setuju nikah. Kagak kerasa pernikahannye Mia udeh 15 taonan dan udeh ade anak usia remaja. Suatu saat, suaminye pulang dari dinas ke luar negeri. Pas sampe, Mia nyambut suaminye dan udeh nyediain banyak badogan serta laennye. Suaminye pun mandi. Pas lagi beresin barang suaminye, Mia nemuin lip balm. Kagak cuma entu, Mia juga nemuin rontokan rambut cewek. Rambutnye Mia entu pendek dan warna item, sedangkan entu rambutnye panjang warna cokelat. Akhirnye Mia pun nyelidikin suaminye. Ternyata bener aje dugaannye, Mia diselingkuhin. Mia pun langsung marah dan ngegugat cerai suaminye karena udeh diselingkuhin.

Emotion: angry
Gara-gara banyak orang yang kagak pengen divaksin gara-gara katanya ngeri, pemerentah jadinya ngeluarin aturan yang bikin orang mau kagak mau akhirnya vaksin juga. Apalagi buat orang yang bakal pulang kampung atawa pegi-pegian. Pemerentah bilang, kalo ada orang yang kagak divaksin, bakalan kagak bisa pulang kampung atawa pegi-pegian naek kereta ama kapal terbang. Pemerentah ngerasa kagak semenggah banget udah ngeluarin obat banyak gitu tapi kagak dipake ama orang-orang. Bagusnya, peraturan kayak gitu bikin orang yang takut disuntik jadi terpkasa mau disuntik vaksin. Abis vaksin udah kesebar, banyak orang yang mau disuntik vaksin, virus kopit empel-empel ngilang juga. Udah jarang orang yang kagak kena atawa sekalinya kena kagak bikin modar.

Emotion: fear
Pasti nyenengin bener kalo bisa ketemu idola secara kebetulan, kan? Nah si Alsa pernah. Pas taon 2022, Alsa secara kagak sengaja ketemu idolanye. Jadinye die lagi liburan ke negara tempat idolnye tinggal. Nah die entu udeh nabung sejak lama bener buat bisa liburan ke entu ngeara. Akhirnye setelah kerja dan ngatur duit sebaik-baiknye serta bener-bener ngehemat, si Alsa pun berhasil liburan ke negara idolanye. Kagak entu aje keberuntungannye, die berhasil ketemu idolanye secara kagak sengaja! Jelas aje Alsa seneng bener karena ketemu idolanye. Nyok nabung, cari cuan, dan ngehemat deh biar bisa kayak Alsa, ya entu dapetin kemauannye dan bahkan bonus gede laennye yang bikin die seneng bener!

Emotion: happy
Kadang tuh aye suka banyangin, gimana wc orang-orang nyang jorok ya. Di dalem rumah aje udeh jorok, gimana di wcnya. Mangkanye aye tuh suka pilih-pilih tempat makan. Soalnye kadang kan ade tuh tempat makan nyang keliatannye kaga bersih trus die kaga punya tuh wastafel, trus die naro piring udeh di cuci deket wastafel. Pas liat kaya gitu aye kaga jadi tuh beli, enek banget pengen muntah uger ya abis kaga kebayang kan itu tempat jongkok wc jorok masa ditaro cucian piring bersih. Jijik dah kalo inget, mana wcnye jorok banget lagi, mangkanye list-liat dah kalo mao makan dari pada nanti kite malah kena tipes.

Emotion: disgusted
Rase takut pas kena perundungan jadi hal nyang wajar buat korbannye. Anggepan kalo misalnye di-bully jadi bikin korban kuat ato tangguh, juge bukan anggepan nyang kudu kite lestariin. Korban pasti bakal ngerasa stres, tertekan, bahkan ampe depresi. Buat kite, orang sekitar korban nyang bisa diarepin buat bantu ngeringanin beban mentalnye, bise coba beberapa hal enih. Biar korban mao jujur soal kondisinye, pegang terus prinsip komunikasi sehat dan peka ame tiap perilaku si korban. Ntu ngebantu bangat buat ngedeteksi awal tande-tande perundungan nyang diterime korban. Udeh gitu, kasi pengertian kalo perundungan enih hal nyang salah dan kagak bakal bikin korban jadi tangguh kalo dibiarin gitu aje. Minimal kudu luapin ke orang sekitarnye. Jan sampe si korban ampe ngerasa rendah diri dan kagak bahagie ame idupnye. Terakhiran, ajak ngobrol soal pekara nyang die adepin ame bantu cari jalan keluarnye.

Emotion: fear
Kalo kite punya anak laki atau perempuan nyang masi sekola trus die emang ngikutin gaya anak kekinian banget nyang celananye pada kecil. Kite sebagai orang tua mesti ngasih tau lah kalo celana tuh boleh dikecilin tapi kaga boleh terlalu sempit. Pan kasian kalo tiba-tiba di jalan celanannye robek trus kebeneram kaga bawa celana ganti. Kalo anaknye kaga ngarti juga ya terpaksa lah kite harus kencengin tuh jaitan di bagian selangkangan, soalnye di situ bagian nyang paling rawan robek. Ya suruh juga anak buat pake celana daleman biar kalo tiba-tiba robek kaga malu-malu amat gitu, kaga langsung keliatan celana dalem nyang dipake.

Emotion: shame
Kehidupan di rumah tuh emang apa adanye, kaga pernah ngerayain nyang namanye ulang taun. Dulu pan aye kaga punya inisiatip tuh buat mulai kasih peringatan kecil-kecilan dah ama orang tua, tapi setelah tau girangnye dikasih kejutan aye tuh mikir buat ngelakuin itu ke orang tua. Awalnye mikir emang gengsi banget dah, karna ngutarain rasa sayang juga kite tuh kaga pernah. Akhirnye, pas udeh bisa nyari duit ya mulai dah beli kue ama kado kecil-kecilan. Eh responnye malah kaga terduga, waktu itu kebeneran ulang taun si Nyak. Die malah nangis kejer tuh, kaga tau dah apa alesannye. Karena itu kite mewek berdua, jadi jangan ye gengsi buat ngungkapin rasa sayang, karna sebenernye orang tua tuh seneng diperhatiin. Bahagiain pas mereka masih pada sehat. Ya kalo pun kaga ngobrol tiap jari tapu tetep tegur sapa tuh di group whats app itu.

Emotion: surprise
Beberape faktor yang bisa meningkatkannye ntu risiko seseorang terkena agoraphobia, ya ntu merasa takut akan menjadi korban tindakan kriminal, mengalami kecelakaan, atau tertular penyakit tertentu. Memiliki trauma terhadap kejadian yang pernah dialami, seperti kehilangan anggota keluarga atau mengalami penyiksaan. Menjalin hubungan yang kagak bahagia dengan pasangan, misalnye karena pasangan terlalu mengekang. Pernah menderita gangguan mental lain, seperti depresi, bulimia, atau anoreksia nervosa. Menderita gangguan di bagian otak yang mengontrol rasa takut. Menderita fobia jenis lain, memiliki sifat mudah cemas, dan gugup. Memiliki anggota keluarga yang menderita agoraphobia. Gejala utama agoraphobia adalah rasa takut, dan cemas yang timbul setiap penderita memikirkan, mengalami, atau berada di tempat atau kondisi tertentu, seperti: Berada di luar rumah sendirian, berada di ruangan yang luas atau terbuka, seperti tempat parkir, taman, atau mal yang besar. Berada di ruang tertutup, seperti bioskop, ruang rapat, atau elevator (lift). Mengantre atau berada di tengah kerumunan orang. Menggunakan transportasi umum, seperti bus atau kereta api.

Emotion: fear
Waktu SD kan aye kaga ngarti tuh gimana cara nyang bener buat gunain pembalut pas lagi menstruasi. Kaga tau tuh caranye kapan harus ganti trus makenye gimana. Nyag aye tau cuman kalo lagi haid harus pake pembalut aja. Eh teryata tuh aye nembus pas lagi jam pelajaran, mana pake roknye tuh warna putih lagi. Kaga bawa celana ganti trus juga kaga bawa jaket buat nutupin. Trus aye nangis kan akhirnye, eh dibantuin ama Maknye temen aye buat dianterin sampe rumah. Namanye juga bocah SD mens kan kaga punya cara ngadepin masalah, trus juga pas itu malu banget ama anak cowo kalo ketauan udeh mens.

Emotion: shame
Hasna punya utang kartu kridit sêgêdè Rp50 juta pêranti ngêbayar biaya pendidikan bocahnyah nyang baru ajah masup kuliah. Dalêm lima bulan pêrtama, Hasna ngêbayar angsuran dêngan lancar. Tapi, pada bulan kêtujuh ama kêenêm, Hasna ora bisa mênuhin kêwajibannyah karna orang tuanyah di kampung sakit kêras ama kudu dirawat di rumah sakit. Alhasil Hasna ngêprioritasin kêuangannyah pêranti kêsembuhan orang tuanyah dulu. Wayah-wayah onohlah Hasna nêrima tèlpon dari pênagih utang nyang minta buat ngêbayar angsurannyah nyang udah nunggak dua bulan. Hasna sigrah ngakuin kêsalahannyah, minta maap, ama nyêritain kondisinyah sêcara singkat. Diah mohon biar kondisinyah bisa dimaklumin. Pênagih utang onoh têrnyata ora têrima dêngan pêrmintaan maap ama alêsan-alêsan nyang dikêmukain Hasna. Diah ngancêm bakal nyaba kê kantor Hasna kalu Hasna ora ngêbayar angsurannyah hari onoh juga.

Emotion: shame
Kemacetan adalah salah satu penyebab stres yang umum. Setelah seharian kite lelah bekerja, ditambah lagi harus menghadapi macetnye jalanan tentu kagak hanya menguras tenaga, tapi juga emosi. Akibatnye, kagak sedikit orang yang pulang dengan suasana hati yang buruk hingga memengaruhi orang lain di sekitarnye, stres juga bisa menurunkan produktivitas dan kesehatan. Kemacetan merupakan kondisi yang terkadang kagak bisa dihindari dan kabar buruk, kite mungkin perlu menghadapinye saban hari. Walaupun kite kagak bisa mengontrol kemacetan, tapi kite bisa mengatur respon kamu dalam menghadapinye. Jangan sampai stres karena macet mengganggu kondisi kesehatan, dan memengaruhi hubunganmu dengan orang lain. Mendengarkan ceramah atau ayat suci Al-Qur'an adalah merupakan salah satu cara yang efektif untuk mengatasi stres akibat macet. Tiap orang tentu punya pilihannye yang berbeda. Meski begitu, hal ntu dapet InsyaAllah menenangkan atau yang bisa meningkatkan suasana hati kite.  Selain ntu, sekarang ini udeh ada banyak podcast yang juga bisa kite dengarkan untuk menemani kite menghadapi kemacetan. Terkadang saking serunye pembahasan dalam podcast bisa membuat kite tanpa sadar sudah melewati kemacetan.

Emotion: angry
Waktu sekolah dulu pernah ikut LDKS (Latihan Dasar Kepemimpinan Sekolah). Murid yang ikutan ini buat dilatih biar siap jadi OSIS. Waktu itu LDKS-nya diadain di villa puncak. Kagak jauh dari villa situ ada aer terjun atawa curugnya. Sebelomnya udah dibilangin kalo mau ke sono jaraknya 3 kilo udah gitu jalanannya gradakan naek turun. Diingetin kayak gitu langsung pake celana. Pas di tengah jalan, rasanya udah kagak nyaman banget pake celana. Di bagian tengahnya kayak ketarik-tarik. Ditengok-tengok terus, kuatir kebeset. Pas udah nyampe curug, ngeliat semua temen pada nyemplung, langsung ikutan nyemplung juga. Pas udah di aer, ternyata celananya beneran robek. Bingung banget waktu itu kudu pegimana, rasanya malu banget, ngedekem aja di dalem aer. Untungnya di dalemnya udah dipakein celana dobelan. Ada yang minjemin celana panjang juga, jadi aman.

Emotion: shame
Sejak sedini mungkin anak-anak kite rasanye udeh harus banget kudu diajarin sama yang namanye budaya mengantri. Karena kalo kaga diajarin atau dilatih dari kecil nantinye ntu anak bakalanye pas gede jadi suka main nyerobot aje kaga paham sama yang namanye ngantri. Budaya antri adalah hal yang merupakan salah satu kompone tata krama dalam idup yang perlu diajarkan. Karena bejibun pelajaran yang bisa banget diambil dari pelajaran mengantri. Dalam budaya mengantri pelajaran yang bisa kite petik, misalnye kite jadi bisa belajar buat sabar, belajar mengatur waktu, dan masih seabrek manfaat lainnye. Oleh karena ntu, bocah kite dari dini udeh kudu banget diajarin ntu ilmu, biar pas udeh gede udeh paham.

Emotion: angry
Jane udeh berkali-kali diingetin sama enyaknye buat jangan pulang malem. Tapi Jane ngeyel. Apelagi kali enih die maen bareng temen-temennye yang udeh lama kagak ketemu sama die. Jane pergi dari pagi dan sampe jam 10 malem lewat baru selesai maen. Pas entu, Jane pun mesen ojek online. Tapi sayangnye kagak dapet-dapet karena entu adalah malem minggu dan jam segitu jalanan masih rame serta macet bener. Jadi susah dapetin ojek online. Nyatanye, kagak ojek online aje yang susah, taxi online ataupun taxi lewat susah didapetin. Karena ngerasa di poisisi yang kejebak, Jane pun jalan kaki buat cari tempat yang sepi buat mesen kendaraan online. Tapi kagak taunye pas die masuk ke kompleks yang sepi, ade orang di belakangnye yang udeh nodong die pake senjata piso. Jane pun ketakutan karena ditodong senjata.

Emotion: fear
Girang karna adanye anggota baru emang kaga ade abisnye, tapi setelah anak lahir ada beberapa urusan kependudukan nyang harus kite urusin buat si anak. Setelah anak lahir ke dunia, hal nyang harus diurus adalah akte kelahirannye, akte ini nantinye jadi bekal hidup die dalam jangka panjang. Hal ini tuh udeh tertulis di UU No 24 Tahun 2013, nyang isinye tentang administrasi kependudukan. Kepengurusan akte kelahiran ini selambat-lambatnye dilakuin 60 hari setelah anak lahir. Setah anak kite didaftarin, tuh anak bakal dapet Nomor Induk Kependudukan trus nantinye bakal dimasupin ke dalem Kartu Keluarga ama orang tuanye. Akte ini gunanye oenting banget buat anak, apalagi pan nanti anak bakal sekolah tuh mesti punya identitas nyang jelas.

Emotion: happy
Katenye, ade lumayan banyak kan dampak dari trauma yang didapetin pas jaman bocah. Tapi nyatanye, kagak cuma soal ade banyak dampak doang, nyatanye entu trauma pas bocah bahkan katenye juga nimbulin konsekuensi sepanjang idup. Artinye, entu trauma pas jaman jadi bocah, bener-bener ngehantuin entu bocah yang ngalaminnye selamanye. Bener-bener miris kan entu bocah yang alamin trauma pas masa kecilnye? Katenye bahkan, para bocah yang ngalamin trauma kompleks ade potensi jadi terasing. Entu karena adenye misahin diri dari pengalaman secara mental. Ade kemungkinan mereka mikirnye kalo mereka entu ade di luar tubuh dan nontonnye dari suatu tempat, yang mengakibatkan kesenjangan ingatan. Katenye nih ye, trauma masa kecil akibat pelecehan ataupun kekerasan juga bisa ningkatin resiko usaha bunuh diri. 

Emotion: sad
Cerita ini adalah kemacetan paling parah yang pernah saya alami, cerita ini terjadi pada tahun 2008, h-3 pada hari raya Idul Fitri 2008 setelah menunaikan shalat subuh saya sekeluarga berangkat mudik dari Jakarta menuju Klaten, Jawa Tengah menggunakan sebuah mobil, seperti biasa kalau ingin mudik pasti saya sangat excited, perjalanan pun dimulai memasuki jalan tol dalam kota lalu ke jalan tol Jakarta-Cikampek, namun kurang lebih 1km menjelang gerbang tol Cikampek sudah terjadi kemacetan saya berfikir mungkin macet bayar tol saja, akhirnya setelah kurang lebih 1jam terjebak dalam kemacetan tersebut akhirnya saya keluar juga di gerbang tol Cikampek, namun ternyata dugaan saya sebelumnya salah, ternyata kemacetan masih berlanjut, bahkan saat keluar gerbang tol Cikampek yang harusnya saya belok kiri ke arah Simpang Jomin lalu menuju jalur Pantura, namun tidak bisa karena jalannya sudah di tutup oleh pihak kepolisian dikarenakan kemacetan yang sudah parah di jalur Pantura, dan arus kendaraan dialihkan belok kanan ke arah Sadang,

Emotion: angry
Bêrikut ênih cara supaya êluh ora kêtinggalan pêsawat. Pêrtama, sampè di bandara dua jêm sêbêlon têrbang. Ingêt, ada bêrbagè hal nyang kudu diurus ngêjêlang naèk pêsawat dan butuh waktu. Kêdua, lakuin lapor masup daring. Lapor masup daring tumannyah bisa dilakuin atu ari ampè dua jêm sêbêlon pêsawat bêrangkat. Kalu udah ngêlakuin lapor masup daring, êluh tinggal nyitak pas naèk sêtibanyah di bandara. Kêtiga, ontong salah têrminal ama gêrbang. Wayah sampè di bandara, pastiin di têrminal bêrapah êluh bakal turun. Têrus, abis nêrima pas naèk, pêratiin gêrbang mana nyang dituju. Têrakhir, pêratiin pêmberitauan nyang disampèin pêgawè, baèk liwat pêngêras suara atau papan pêngumuman nyang dipasang di saban sudut ruangan di bandara.

Emotion: surprise
Kalo menurut aye mah mending diomelin dah dari pada disuruh ngelucu. Soalnye kite lebih tertekan jadinya. Pas aye ikut inisiasi malem puncak tuh kite disuruh ngelucu dari nama kite masing-masing nyang udeh disiapin ama senior kite. Mau ngelucu gimana karna kite kaga ngarti tuh arti nama kite aje apaan. Mana disuruh bikin yel-yel lagi, trus sebelom kite maju atu-atu kite cuman dikasih waktu 30 menit. Saking takutnye kaga tau harus ngapain, temen aye nyang namanya Fany masa langsung nangis. Kite kan semua udeh panik ya ditambah lagi kite harus maju atu-atu ngasih penampilan biar orang pada ketawa, duh kalo inget mah pengen rasanye ganti identitas.

Emotion: shame
Jika seseorang memberi tahu kite bahwa mereka kagak kentut, mereka berbohong, dan kite harus segera menyangkalnye. Atau mereka mengalami gangguan usus, yang merupakan keadaan darurat medis," ujar dr. Karan Rajan. Die juga mengungkapkan jika volume kentut rata-rata harian seseorang cukup untuk mengisi balon berukuran sedang. Beliau juga memaparkannye bahwa proses ntu kentut yang terjadi pada manusia. 75 persen kentut diproduksi oleh bakteri di usus besar. Dikatakannye, saat ganyeman yang dicerna yang kagak dikunyah bakalannye dipecah oleh bakteri yang menghasilkan kentut mikroskopik. Kemudian kumpulan kentut mikroskopik ntu yang menumpuk, dan akhirnye menjadi satu akan menjadi gas buangan yang keluar dari ntu tubuh manusia. 25 persen kentut adalah udara yang tertelan sehingga kite kagak bersendawa, dan melarutkan gas dari darah yang masuk ke usus kite.

Emotion: shame
Hobi baca ame ngoleksi buku emang bagus buat mase depan. Cuman, ade hal-hal nyang kudu diperatiin kalo ngejalanin hobi enih. Sala atu nyang paling ngancem buku-buku entu serangga nyang namenye gegat. Kerjaannye bikin soek ato robek kertas, ame bolongin baju gegara makanannye emang serat ame katun. Bentukan badannye kecil cungkring warne putih gituh, terus banyak bulu-bulu alusnye. Kebayang kagak kalo di rume ente, bagian rak-rak buku, ade banyak serangga enih pekara ente jarang bersiin bagian sonoh? Ngoleksi doang, bersiin males. Jadinye soek-soek dimakan gegat, dah. Cuman, daripade sibuk jejeritan gegara jijik liatnye, ade baenye mulae bersiin bagian sonoh, terus dikasi dehumidifier biar hawa lembabnye kagak kelewat bates ato jadi kedemenannye kutu buku enih.

Emotion: disgusted
Kêjadian ênih bêrmula wayah Chris Pratt ngundang Arnold buat bêrgabung dêngannyah dalêm pênggalangan dana daring buat program bantuan pangan bocah. Laki Katherine Schwarzenegger onoh ngênalin Arnold dêngan sêmangêt. Sayangnyah, Arnold ngêja kêsalahan. Diah nanggêpin sambutan Chris Pratt dêngan sapaan, "Halo Chris... Evans. Maap, bukan Chris Evans. Baru mulè guahudah ngaco," kata Arnold nyang ngêja Pratt kêtawa. Arnold lantas minta maap kêpada Chriss Pratt atas kêjadian onoh. Sêlaèn onoh, Arnold juga ngungkapin bahwa bintang Guardians of the Galaxy onoh adalah mênantu paporitnyah. Acara pênggalangan dana pirtual Chris Pratt akhirnyah bêjalan tanpa hambatan ama ngumpulin lêbih dari 615 rèbu dolar AS atau lêbih dari Rp8,5 miliar buat Greater Good. Pênggalangan dana juga nampilin pênampilan dari Jamie Foxx ama Robert Downey Jr.

Emotion: shame
Ketemu idola emang bikin hati girang, aye semenjak nemu idola aktor-aktor drama korea jadi ketagihan tuh nonton drama korea. Apalagi kalo lagi kaga ngapa-ngapain, bisa tuh seharian aye ngejedog di depan hp ato laptop. Sebenernye kaya gini juga kaga bagus, udeh berlebihan sih rasanye, tapi gatau knapa kok kaya ketagihan aje mandangin parasnya nyang mulus-mulus bener. Sekarang aye ngerasain tuh rasanye punya idola, jadi kaga heran tuh ama fans fanatiknye kpop. Tapi aye masih dibatas wajar ye, kaga ampe ngoleksi-ngoleksi ato mau ketemu langsung ama idola itu, aye juga tau diri yak karna asal idola aye tuh pada jauh, trus mereka kemari juga belom tentu karna kan bukan kpop nyang bisa bikin konser.

Emotion: happy
Boy, warga Dèsa Alahair, Kêcamatan Tebingtinggi, Kabupatèn Kêpulauan Mêranti, ngalamin nasib sial karna kudu bêurusan ama aparat kêpolisian akibat pêrbuatan têrcêlanyah. Diah ditangkêp olèh warga wayah nyolong  di MTs Darul Takzim di Dèsa Tanjung, Kêcamatan Tebingtinggi Barat, bêrupa monitor komputêr di dalêm pêrpustakaan sêkitar jêm 21.00 WIB. Sêudah kêtangkêp, Boy langsung disêrahin kê Polres Kêpulauan Mêranti buat diprosès hukum. Wayah diintêrogasi polisi, Boy ngakauin bahwa sêlaèn di sêkola onoh, têrnyata diahlah nyang nyolong atu montor Honda Beat nyang kasusnyah lagi ditanganin polisi juga. Kasat Rèskrim Polrès Kêpulauan Mêranti ngaku amat kêbantu dêngan kêrja sama warga dalêm ngungkap kasus pêncurian. Dêngan pêlaku nyang udah disêrahin warga kê pihaknyah, mêrèka sigrah nindaklanjutinnyah kê prosès hukum.

Emotion: shame
Babeh tuh suka ngomelin orang tapi gatau tempat, kaya ngomelin aye kaga rangking. Babeh tuh kaga nunggu waktu di rumah, tapu di tempat itu aye langsung di damprat. Kaga peduli tuh diliatin temen-temen, guru, atau orang tua murid. Yang penting die udeh ngelampiasin kekeselannye, baru dah tuh die lega trus ngajak pulang. Gara-gara itu tuh aye jadi orang nyang ga pernah percaya diri, selalu tuh aye malu kalo diloatin orang padahal ngeliatin kagum aje aye takut. Kaga pernah berani ngomong di depan banyak orang, sekalinye dipaksain tuh keliar keringet dingin ama gemeteran tuh pengen buang aer besar. Nah, tapi ngeselinnye ade aye tuh a.pe detik ini kaga pernah ngerasain apa nyang aye rasain.

Emotion: angry
Saya dan kakak saya dibesarkan oleh kedua orang tua wali dengan pola asuh yang keras, seperti antara majikan dan pembantu. Setiap hari kami terbebani dengan tugas rumah yang sangat berat. Tidak jarang kayu, rotan, dan berbagai benda tumpul menghantam badan kami. Satu impian yang terlintas dari sejak kecil adalah bebas. Saya juga pernah tidur diluar, setiap malam tersiksa batin, mental, dan menangis. Singkat cerita, kakak saya terlebih dahulu lulus SMA. Ingin melanjutkan ke Perguruan Tinggi, tetapi justri dimaki-maki dan tidak diperbolehkan. Saya melihat potensi dalam dirinya, tetapi ah sudahlah. Mungkin kerena dia suka buat ulah dan bukan termasuk anak yang pintar. Akhirnya dia memutuskan untuk kerja di luar pulau (ingin bebas dari rumah). Dia tidak pernah pulang selama bertahun-tahun lantaran enggan mengulangi masa kecil yang sama.

Emotion: fear
Jaman sekarang banyak banget kejadian penodongan. Ekonomi krisis, keperluan makin banyak, tapi pendapatan yang masuk kecit banget. Apalagi, sekarang banyak banget orang yang akhirnya milih jadi maling atawa perampok. Kadang, kita kagak sadar kalo di sekitar emang banyak banget orang yang lagi ngebutuhin duit. Bukan kagak pengen gawe, orang-orang kayak gini biasanya punya kebutuhan ngedesek tapi kagak ada gawean. Akhirnya, milih jalan yang cepet. Sayangnya, orang-orang kayak gini kadang kagak sadar kalo yang dilakuin itu salah. Apalagi, kalo udah sampe ngancem atawa nodong orang pake alat yang bahaya, kayak senjata tajem. Kita kagak ngebenerin perilaku orang-orang yang jahat, tapi bisa jadi orang yang jahat gara-gara kita juga kagak sadar, ada orang yang lagi butuh tapi kagak tau harus pegimana. Sayangnya, ada orang yang ngejadiin kejahatannya itu kerjaan seari-ari. Jia kagak mikirin orang laen yang ngerasa ngeri. Nah, kita juga kudu punya pertahanan kalo ada yang mau nodong.

Emotion: fear
Dampak nègatip dari kêmajuan tèknologi digital adalah adanyah tindakan ilègal atau pêmbajakan pèlêm-pèlêm. Karang ênih bêjibun pèlêm-pèlêm ditonton ora dari platporm rêsminyah. Hal-hal ilègal ênih amat ngêrugiin pihak industri pêrpèlêman. Masalahnyah, biaya dalêm pêngêjaan pèlêm ora sêdikit. Ada bêrbagè cara nyang bisa kita lakuin sêbagè pênikmat pèlêm buat ngêbêrêntiin pêndistribusian pèlêm bajakan nyang mangkin subur. Bêrikut lèngkah-lèngkahnyah. Pêrtama, ngaduin situs atau mèdia sosial nyang ngêbagiin pèlêm bajakan. Kêdua, nabung buat nonton pèlêm sêcara lègal. Kêtiga, ngingêtin têmên supaya ora lagi nonton pèlêm bajakan. Kêêmpat, ngêja pêtisi pêntingnyah ngêbêrêntiin pêndistribusian pèlêm bajakan. Kêlima, nonton pèlêm di platporm-platporm rêsmi, misalnyah Netflix, Bioskop Online, Viu, amè laèn sêbagènyah.

Emotion: angry
Ngêganti sêprèh mêrupakan agènda wajib nyang kudu êluh lakuin saban bêbêrapah waktu sêkali. Mêski ora kêliatan, baktèri ama pirus sêring bêkumpul di sêprèh ama sarung bantal. Sêcara ora sadar, sêprèh nyang udah lama ora dikumbah bakal ngêjadi sarang baktèri ama bisa ngêja awak êluh nyêri. Mênurut Philip Tierno dari New York University School of Medicine, sêprèh nyang udah dipênuhin dêngan baktèri ora tibang nyêbabin nongolnyah bêrbagè pênyakit. Lêbih jauh, baktèri ênih go bakal ngêja sêprèh kêliatan ngêrês, ngêja ora kêrasan, ama ngêganggu kualitas molor. Hasil studi nyang dilakuin bêbêrapah ahli têrmasup Philip ngungkapin bahwa waktu nyang têpat buat ganti sêprèh adalah atu minggu sêkali. Ênih adalah waktu paling idèal ama rata-rata buat ganti sêprèh. Dêngan ngêganti ama ngumbah sêprèh atu minggu sêkali, hal ênih bisa nurunin pêrtumbuhan baktèri.

Emotion: disgusted
Sêmbilan taun nyang lalu, guah pêrnah ada di wayah-wayah ngêlêlahin onoh. Sêgala usaha udah guah lakuin buat bisa masup pêrguruan tinggi nyang guah mao. Wayah onoh, kêpèngènan guah buat masup arsitèktur amat gêdé. Ampè wayahnyah, pada 2013, guah ngêbêraniin diri buat ngêdaptar di Institut Tèknologi Sêpuluh Nopèmbêr liwat jalur SBMPTN. Buat ngêraih mimpi onoh, guah ngêrahin sêgala kêmampuan nyang guah milikin buat bisa masup kê salah atu kampus bêrgèngsi di Surabaya onoh. Pada akhirnyah, ari onoh tiba. Ari wayah sêluruh siswa SMA sêdêrajat sê-Indonèsia ngênunggunyah. Ari nyang nêntuin apahkah guah lolos atau ngulang lagi taun dêpan. Hasil bêrkata laèn, têpat pada 8 Juli 2013, nama guah bêwarna mèrah pêrtanda bahwa guah bêlon bêrhasil masup ITS liwat jalur SBMPTN.

Emotion: sad
Gagal entu sebenernye ape ye? Kayaknye atau bahkan pastinye, tiap orang entu bakalan ngalamin kegagalan dalem idupnye kagak sih? Mungkin aje sebenernye udeh beberape kali ngalamin kegagalan dalem idup, tapi karena gagalnye dalem suatu hal yang sepele, jadinye udeh lupa dan kagak terhitung sebagai kegagalan dalem idup. Bisa juga emang belom ngalamin kegagalan dalem idup. Bisa juga ade orang yang pura-pura bahagia dan punya kehidupan yang kayaknye selalu lancar jaya tanpa ade masalah, hambatan, kekurangan, dan kegagalan dalem idup. Sebenernye sesimple gagal menangin suatu hal aje entu suatu kegagalan dalem idup kan? Nah ape pun entu, nyok berusaha adepin kegagalan!

Emotion: sad
Saban minggu tuh aye beli empron-empron nuat di rumah. Biar murah aye belinya di supermarket nyang paling murah. Pan lumanyan beda serebu dua rebu. Karna tempat belanjanye paling murah trus orang-orang juga udeh pada tau ya pasti ngantri orang nyang mao belanja. Kadang kan ngantri bikin orang emosi ya, apalagi di dalem juga cape muter-muter cari apa nyang mao kite beli, trus pa bauar juga harus ngantri. Sering kejadian kalo mao bayar ke kasir orang pada berantem, jadi pas ngantri dikasir banyak orang nyang masih keliling nyari barang nyang lupa mau dia beli. Pas bagiam bayar orangnye kaga balik-balik, trus antriannye di selak jadi bikin berantem.

Emotion: angry
Biasanya bagi mereka kebanyakkan pasangan momen ntu suatu hal yang udeh paling ditunggu-tunggu untuk jalan-jalan bersama orang tersayang saling mengenal satu sama lain lebih deket. Untuk menciptakannye rumah tangga yang kedepannya lebih harmonis lagi pastinye.Saat kite memutuskan untuk pergi ke suatu tempat, tentunye kite kudu siap dengan kendaraan ape yang kite bakal pake. Kaya aye waktu ntu mau pergi berbulan madunye ke negara orang atau maksudnye negara lain, jadi akhirnye aye memutuskan buat perginye naik pesawat. Hari yang ditunggu-tunggu banget buat jalan-jalan udeh tiba, untuk persiapan pergi, barang-barang yang disiapinnye baru rapihnye tengah malem. Udeh bertekat kaga tidur, karena aye pikir kalo tidurnye bentaran percuma aje. Eh taunye akhirnye kebablasan tidurnye, nyaris kite ketinggalan pesawat, Alhamdulillaah mama mertua kaga tidur jadi yaudeh kite dibangunin sama mama mertua kite. Makanye emang yang bener jagan tidur, padahal di pesawat sama bandaranye banyak kesempatan buat kite tidur nyenyak, dan harus biasain nyalain alarm.

Emotion: surprise
Mental orang emang beda-beda. Kalo ente diciptain Tuhan ude bemental baje, terus ngeliat hal nyang ngagetin, ente cuman degdegan dikit, ntu bagus bangat. Jadi saksi kecelakaan emang nguji mental bangat. Ngerase takut normal, tapi nyang udeh kagak normal ame bikin suse orang sekitar ntu kalo ketakutannye ampe bikin korban nyang kudu dibawa ke rume sakit betambah jadi atu alias ente. Baenye, kalo ngeliat kejadian ntu, tenangin diri ente dulu. Kalo dirase kagak ade gejala aneh laennye, bise ngedeket ke korban bari panggil layanan darurat kek ambulans ato polisi. Tolong korban kagak dengan care mindain die sembarangan ato megang-megang badan die, tapi cukup dengan mungutin barang nyang bececeran biar kagak ngeganggu jalanan lebi lame. Terus, ambil dokumentasi! Enih ngebantu tenaga medis ame polisi buat identipikasi kondisi korban dengan cepet.

Emotion: fear
Setelah menikah enam bulan, dan karena adek aye ada kista enyak aye jadi kepikiran ape aye ada kista jadi belum hamil-hamil. Akhirnye yaudehlah tuh aye periksa USG ke dokter kandungan pas di USG Qadarullaah aye bener ada kista, aye rasanye kaget bener dan sedih banget pastinye, selain kista ada hidrosalping sebelah kanan. Hidrosalping ntu adalah infeksi saluran telur, disitu aye langsung nangis sejadi-jadinya karena terkejut dan udeh ketakutan gabisa punya anak. Padahal aye pengen banget punya anak, setelah di jelasin lagi sama dokter beberapa bulan kemudian ternyata kista dan hidrosalping aye sebenernye baik-baik aje dan aye bisa aje punya anak dengan cara yang alami Alhamdulillaah akhirnye jadi tenang, dab terus doa biar dimudahin semuanye.

Emotion: surprise
Saban ari, di Bandung, sempet piral pideo nyang isinye nunjukin tumpukan sampah di sungae, ngalir deres ke bagian hilirnye. Masalanye kagak cuman pekara ntu sampah ngegelung di sungae doang, tapi masyarakat nyang nongton ntu pideo juge pade jijik ame tumpukan sampah ntu gegara ngalirnye bahkan ude mirip tsunami sampah. Soalnye, ntu sungae tadinye lumayan kering, terus tau-tau jadi keisi aer, tapi nyang ude kecampur ame sampah, dan mereka ngegelung mirip aliran tsunami. Netijen nyang nongton pideonye langsung bereaksi macem-macem. Ade nyang bilang kalo jijik bangat, terus ampe istigpar. Ade nyang walopun jijik, tetep ngingetin kalo urusan sampah enih jadi urusan besame, bukan cuman pemerenta ato rakyat aje.

Emotion: disgusted
Perasaaan nyang bakal timbul kalo jadi anak kostan ntu pasti kaga enak jauh dari keluarga atawa dari enyak babenye, Eni pasti bakalan dialamin ame semua anak yang ngkost lantaran jauh dari ortu. Rasa rindunye kumpul bareng, tapi ape nyang kite tuju kudu tetep kesampean, kagak cuman kumpul bareng keluarge buat sementare kaga apa dah nyang penting kite kudu fokus dulu. Jadinye  rindunye ditahan-tahan dulu, biar bikin kite makin dewasa ame juge mandiri. Dewasa dalam artian kalo kite mau kagak kudu bise njaga diri di rantauan, kudu bise juge adaptasi ame lingkungan orang laen tempat kite tinggal buat sementara , jadi kudu bisa menerima kebiasaan" orang sekitaran sini, ame jugee mau kagak mau kudu cepet ngambil putusan, Manajemen Waktu. Kadang juge kite sampe kecapean sendiri soalnhye waktu kerasa singkat. Kalo pagi jam 5 shubuh ude kudu bangun buat sholat, abis ntu masak nasi, masak lauk, terus lanjut beberes kamar, mandi, make up, jalan ke halte busway soalnye anak jaman sekarang nyang kekinian social cost bakal cukup nguras kantong kite. 

Emotion: sad